Mariano González Mangada

Mariano González Mangada  (Madrigal (Guadalajara), 1939ko urtarrilaren 30a - Murtzia, 1996ko maiatzaren 17a) idazle eta liburu-saltzaile espainiarra izan zen. "Cuervo Ingenuo" izengoitiarekin sinatu zuen. Gainera, jesuita eta Madrilgo Ingeniaritza Goi Eskola Teknikoan (ICAI) irakasle izan zen, nahiz eta komunitate erlijiosoa eta irakaskuntza utzi geroago. Espartaco liburu-denda aritu zen Murtzian; horregati "Mariano Espartacoa" esaten zioten.https://hoacmurcia.es/mariano-gonzalez-mangada/

 Biografia 
1968an iritsi zen Cartagenara, beste bi jesuitarekin batera: Isidoro Galán eta [[Miguel Ángel Ondínez]. Ondoren, HOACek sortu zuen hiriko ezker politiko osoarentzat erreferentziazko lekua izan zenaren Espartaco liburu-dendaren ardura hartu zuen.

Sarreran kartel batek sartzera gonbidatzen zuen, nahiz eta ez joan ezer erostera. Barruan aulkiak zeuden bertan irakurtzeko, literatur solasaldiak egiten ziren, poesia liburuetatik hasi eta zine klubeko panfletoetara eta karteletara zabaltzen ziren, eta eztabaidarako lekua zen. Diktadura frankistak debekatutako liburuak saltzera iritsi ziren.

Bere konpromiso sozialak hainbat kausei elkartasuna adieraztera eraman zuen, hala nola langile mugimenduari, hirugarren munduari, askapenaren teologiari, intsumisioari, presoei, euskal gatazkarihttps://usuaris.tinet.cat/fqi/mariano.pdf eta abarri. Gai horiek bere narrazioetan jorratu zituen.

Irakasle aritu zen Cartagenako "Carmen Conde" Helduen Hezkuntzako Kolektiboan.

Haren errauts batzuk Urbinan zabaldu ziren, Araban.https://www.naiz.eus/eu/iritzia/articulos/amigo-mariano-cartagenero-vasco

 Obra 
Poemak eta alegiak idatzi zituen. Eragin handiena Augusto Monterroso fabulistarengandik jaso zuen. Eskuz idatzitako orri fotokopiatuetan idazten zuen, gero berak koadernatzen zituenak.
 Salmos de Andar, Murtziako Unibertsitatea, 1961-1967.https://www.um.es/tonosdigital/znum8/tintero/1-salmo.htm
 Análisis dialéctico de la sociedad española. 1979ko ekaina. ISBN: 84-85121-21-X.
 Abecedario de fábulas de los conejos militantes obreros cristianos. Egilearen edizioa, 1994.
  Fábulas del entretiempo. 1998. ISBN 13: 9788460095095

 Erreferentziak 

 Kanpo estekak 
 :Periko Solabarria, Iñaki O'Shea eta Isidoro Galánek sinatutako oroimena.

Kategoria:Espainiako apaiz katolikoak
Kategoria:Espainiako langile mugimendua
Kategoria:Murtzian hildakoak
Kategoria:Espainiako idazleak
Kategoria:Gaztelaniazko idazleak
Kategoria:Antifrankismoa